Държавен вестник, бр. 80, 2009 г., стр. 67

БРОЙ  80	
Д Ъ Р Ж А В Е Н  В Е С Т Н И К 	
СТР.  67  
8. осигурява поддържането на сградния 
фонд, инсталациите и съоръженията;
9. осигурява разрешения за пускане в 
експлоатация и ползване на обектите на ми-
нистерството;
10. организира и участва в комисии за ус-
тановяване на щетите при природни бедствия 
на обекти – държавна собственост, предос-
тавена на министерството и на държавните 
културни институти;
11. анализира и документира собствеността, 
предоставена на министерството и на дър-
жавните културни институти;
12. документира собствеността, предос-
тавена на държавните културни институти, 
анализира и документира собствеността, 
предоставена на министерството, и предлага 
предприемането на действия по законосъ­
образното и ефективното управление;
13. организира провеждането на проце-
дури за отдаване под наем на недвижими 
имоти – държавна собственост;
14. организира управлението на недвижи-
мите имоти, върху които са предоставени 
права на министерството;
15. организира фактическото приемане на 
предоставените за управление имоти;
16. участва при възлагането на кадастрал-
ното заснемане и оценяване на имотите, пре-
доставени за управление на министерството;
17. организира премахването на негодните 
за ползване имоти;
18. поддържа регистър на имотите на ми-
нистерството и на второстепенните разпоре-
дители с бюджетни кредити към министъра;
19. подготвя и извършва фактическото пре-
даване на имоти с отпаднала необходимост 
за министерството;
20. организира ведомствения жилищен 
фонд на министерството;
21. организира процедурите при бракуване-
то на дълготрайни материални активи – соб-
ственост на министерството.
Раздел VII
Специализирана администрация
Чл. 20. Специализираната администрация е 
организирана в главна дирекция и 6 дирекции:
1. Главна дирекция „Инспекторат за опаз-
ване на културното наследство“;
2. дирекция „Културно наследство“;
3. дирекция „Правнонормативна дейност 
и обществени поръчки“;
4. дирекция „Координация на програми 
и проекти“;
5. дирекция „Културна политика“;
6. дирекция „Изкуства и творческо поко-
ление“;
7. дирекция „Авторско право и сродните 
му права“.
Чл. 21. (1) Главна дирекция „Инспекторат 
за опазване на културното наследство“:
1. осъществява контрол за спазване изис-
кванията на Закона за културното наследство 
и на издадените въз основа на него актове, 
свързани със:
а) извършване на теренни и подводни ар-
хеологически проучвания; 
б) териториалноустройствена защита на 
недвижимите културни ценности; 
в) опазване на движимите и недвижимите 
културни ценности в музеите; 
г) извършване на консервация и реставра-
ция на движимите и недвижимите културни 
ценности; 
д) изпълнение на сключените концесионни 
договори;
2. контролира дейността по издаването 
на разрешения за износ и временен износ на 
движими културни ценности от територията 
на страната;
3. координира, организира и контролира 
дейността по връщането на незаконно изнесени 
културни ценности – национално богатство;
4. контролира изпълнението на изисква-
нията на Закона за културното наследство 
от физическите и юридическите лица при 
условията и по реда на действащото законо-
дателство.
(2) Главна дирекция „Инспекторат за опаз-
ване на културното наследство“ е на пряко 
подчинение на министъра на културата и 
е структурирана в централно управление и 
в регионални инспекторати по опазване на 
културното наследство.
(3) Регионалните инспекторати се създа-
ват във всеки от районите за планиране по 
смисъла на Закона за регионалното развитие.
(4) Правомощията на инспекторите в ре-
гионалните звена се осъществяват в района 
за планиране по ал. 3.
Чл. 22. Дирекция „Културно наследство“:
1. подпомага министъра при определянето 
на стратегията, приоритетите и механизмите 
за провеждане на държавната културна по-
литика в сферата на културните ценности, 
музеите, изобразителните изкуства и българ-
ската книжнина;
2. подпомага министъра при осъществява-
не на предвидените в Закона за културното 
наследство и в други нормативни актове 
ръководни, разрешителни, регистрационни 
и съгласувателни функции;
3. събира, анализира, обобщава и пре-
доставя информация, свързана с опазването 
на културните ценности, музейното дело, 
изобразителните изкуства, книгоиздаването 
и книгоразпространението;
4. участва в разработването на нормативни 
актове, свързани с опазването и представянето 
на културните ценности, библиотечното дело, 
музейното дело и изобразителните изкуства;
5. оказва методическа и експертна помощ 
на музеите и галериите;